Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: módosításáról szóló 2007. évi XIX. törvényben (a továbbiakban: Mtm2.) módosította. Mivel a módosítások az indítványokban felvetett problémákat – a jelen határozat indokolása III.2.2. pontjában bemutatottak szerint – csak kis
Paragraph Index: 1451

(8) Azonnali hatályú felmondás esetén a felmondás szabályai nem alkalmazhatók. 193/L. § A munkaviszony megszûnésekor, megszüntetésekor legkésõbb az utolsó munkában töltött napot követõ – ha a munkavállaló a jognyilatkozat közlését, a közös megegyezéssel történõ megszüntetésrõl szóló megállapodás megkötését, a jogviszony megszûnésére vezetõ ok bekövetkezését megelõzõen nem végzett munkát, a jognyilatkozat közlésétõl, illetve a munkaviszony megszûnésétõl, megszüntetésétõl számított – öt napon belül köteles a kölcsönbeadó a munkavállalót megilletõ munkabért, a 193/J. § (6) bekezdése és a 193/K. § (7) bekezdése szerinti díjazást, egyéb járandóságát kifizetni, valamint kiadni a munkaviszonyra vonatkozó szabályban és egyéb jogszabályokban elõírt igazolásokat. A munkaviszony jogellenes megszüntetése 193/M. § (1) A munkaviszony, ha azt a kölcsönbeadó jogellenesen szüntette meg, a jogellenességet megállapító bírósági határozat jogerõre emelkedése napján szûnik meg, kivéve, ha a jogvita elbírálásáig a határozott idejû jogviszony a jogellenes intézkedés nélkül is megszûnt volna.

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes